อยากกินอาหารญี่ปุ่นและแซลมอนมาหลายวันแล้ว วันนี้เหมาะสุดๆ

แอบส่องร้านนี้ในแอพ wongnai มาหลายวันแล้ว เพราะอยู่ไม่ไกลจากบ้านด้วย

เดินดุ่มๆ เข้าไปในร้านคนเดียว บรรยากาศร้านดูครึ้กครื้นเลยทีเดียว พอนั่งโต๊ะ น้องพนักงานส่งเมนูมาให้ โอ้วววว เลือกไม่ถูก รายการอาหารเยอะมากและน่ากินทุกอย่างเลย สั่งมาสามอย่าง

- ซูชิรวม 140 บาท: ในเซ็ตมีซูชิแซลมอน ทูน่า ปลาหมึก ปลากระพง เราทำหน้าลังเลอยู่ซักพัก น้องเลยบอกว่า 'เอาเป็นแซลมอนทั้งหมดก็ได้ค่ะ' งั้นจัดมาเลยค่าาาา เรื่องความสดของแซลมอนก็ใช้ได้อยู่นะ จานนี้จุใจมาก ชอบๆ
- ยำสาหร่ายใส่แซลมอน 150 บาท: อ่าาา แซลมอนอีกแล้ว ชอบยำนี้มาก ทำรสชาติยำแบบไทย คือแซ่บสุดๆ อร่อยถูกปากมากมาย ไปคราวหน้าจะสั่งอีก
- เต้าหู้นัตโตะ 90 บาท: เต้าหู้นิ่มๆ ราดหน้ามาด้วยนัตโตแล้วโปรยหอมซอยกันสาหร่ายเส้นๆ เสิร์ฟมาพร้อมไข่ดิบ อร่อยดีนะ เข้ากันลงตัว นัตโตะร้านนี้อยู่ในระดับที่น่าจะถูกปากคนไทยอยู่นะ อร่อยกำลังดี ไม่ได้เหม็นจนกินไม่ได้
- ชาเขียวเย็น 40 บาท: อันนี้เสิร์ฟมาให้ทั้งเหยือก รสชาติพอดีๆ ไม่เข้มเกิน แต่ไม่อ่อนเกินไป

โดยรวมแล้วชอบนะ รสชาติอาหารถูกปาก ราคากำลังดี มีโต๊ะข้างๆ บอกว่าอาหารออกช้า แต่โต๊ะเราไม่ช้าเท่าไหร่ อาจเพราะเรามาตอนดึกๆ แล้ว (สองทุ่มครึ่ง)

ปล. ที่ร้านตอนนี้มีโปรโมชั่นเช็คอินแล้วแถมทาโกะยากิ หรือ ยำสลัดทูน่าด้วยนะ ^^